eMUNICIPIUL SATU MARE

CABINET VICEPRIMAR
Nr. 60153/ 21.10.2026 
Băbțan Raul Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea vânzării unui imobil - teren situat în Municipiul Satu Mare, str. Busuiocului                   nr. 37 ”, în susținerea căruia formulez prezentul:
REFERAT DE APROBARE

Prin prezentul proiect de hotărâre se supune spre dezbatere și aprobare Consiliului Local al Municipiului Satu Mare vânzarea terenului aflat în proprietatea privată a Statului Român, înscris în CF nr. 179149 Satu Mare sub nr. top 6933/31, necesară intabulării construcțiilor extratabulare situate în                 Satu Mare, str. Busuiocului nr. 37, jud. Satu Mare, la solicitarea numitelor Moiș Viorica și Crișan Mariana Felicia. 

În susținerea cererii înregistrată la Primăria municipiului Satu Mare sub                    nr. 66455/10.11.2025, petentele au depus documentația cadastrală denumită ”Plan de amplasament și delimitare a imobilului”, vizată de O.C.P.I. Satu Mare sub nr. 87892/26.08.2026, executată de persoană fizică autorizată A.N.C.P.I. ing. Petrus Maria, din cuprinsul căreia rezultă că pe parcela de teren în  cauză sunt edificate două construcții, respectiv C1 și C2.
 Din documentația cadastrală și a Memoriul tehnic întocmit de persoană fizică autorizată A.N.C.P.I. ing. Petrus Maria, reiese faptul că pe parcela de teren care face obiectul prezentului proiect de hotărâre sunt edificate două construcții, respectiv o casă de locuit C1, cu regim de înălțime P+1 și o casă de locuit C2, cu regim de înălțime P, iar cota de teren solicitată a fi cumpărată reprezintă suprafața ocupată la sol de cele două construcții aflate în proprietatea petentelor.
Potrivit extrasului de CF nr. 179149 Satu Mare (nr. CF vechi 7658                    Satu Mare) sub nr. top 6933/31, terenul are suprafața de 1.439 mp și este înscris în proprietatea privată a Statului Român, prin Municipiul Satu Mare. 
Documentația a fost completată cu declarații pe proprie răspundere, prin care petentele își dau acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.
Din Certificatul de atestare fiscală pentru persoane fizice emis de Direcția de Impozite și Taxe Locale Satu Mare, reiese faptul că imobilele - construcții sunt înregistrate în evidențele fiscale.

Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.

După verificarea evidențelor din punct de vedere a legilor proprietății,                 s-a constatat faptul că imobilul în cauză nu a făcut obiectul unor cereri de revendicare formulate în temeiul legilor Legii nr. 10/2001 și nu figurează ca fiind solicitat în temeiul legilor fondului funciar proprietății.
Prin urmare se propune vânzarea în cote părți a terenului în suprafață                             de 360 mp în favoarea petentelor, proporțional cu cotele părți stabilite prin moștenire.
Prețul de vânzare a fost stabilit conform prețurilor prevăzute în raportul de evaluare a terenurilor cu categoria de folosință „curți-construcții”, situate pe                str. Busuiocului, care constituie Anexa 1 la Hotărârea Consiliului Local                      Satu Mare al municipiului Satu Mare   nr. 155/28.04.2022.
Date fiind considerentele de mai sus și fiind îndeplinite prevederile                    art. 364 din O.U.G nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului  Satu Mare, prezentul proiect de hotărâre. 

INIȚIATOR PROIECT,

                                                 Viceprimar

                                      Băbțan Raul Gabriel

